Navoiyda qurilish mollari savdosiga pul tikkan fuqaro 248 mln so‘mga aldanib qoldi

Andijon viloyatining Andijon tumani “Xartum” qishloq fuqarolar yig‘inida yashovchi 34 yoshli A.Yu. qurilish mollari savdosiga pul tikib, yuqori daromad olishni va’da qilib, Navoiy viloyatida istiqomat qiluvchi 30 yoshli S.D.ning ishonchiga kirgan.
A.Yu. shundan foydalanib, 2017-yil avgustidan 2019-yil apreliga qadar S.D.dan jami 248,83 million so‘m pul olgan, lekin va’dasini bajarmagan. IIV xabariga ko‘ra, A.Yu. bu pullarni o‘z ehtiyojlari yo‘lida ishlatib yuborgan.
S.D. 2019-yil 5-iyun kuni mazkur holat haqida IIBga murojaat qilgach, holat yuzasidan jinoyat ishi qo‘zg‘atilib, A.Yu. ushlangan. “Tergov harakatlari olib borilmoqda”, — deyiladi IIV axborotida.